open-index/open-wikipedia-markdown huggingface dataset:
Клејмор (манга)

мини|Корицата на првиот том, вклучувајќи ја Клер
***Клејмор*** (, ) — манга на Норихиро Јаги. Од 2001 до 2007 г., била објавена во списанието *[[Monthly Shonen Jump]]*, од јули до ноември 2007 г. — во *[[Weekly Shōnen Jump|Weekly Shonen Jump]]* еднаш месечно, додека издавачката куќа Shueisha не почнала да објавува ново списание: од ноември 2007 до октомври 2014 г., мангата била објавена на *[[Jump Square]]*.

Аниме-серија заснована на заплетот на делото била прикажувана од 3 април до 25 септември 2007 г. И анимето и мангата се полни со сцени на насилство. Серијата манга била завршена во октомври 2014 г., со издадени 27 тома.

## Содржина
Заплетот започнува од мигот кога една од клејморите по име Клер доаѓа во гратче со задача да ликвидира јома. Додека Клер ја започнува својата потрага, таа го запознава Раки, момче чии родители биле убиени од јома. По разговорот во кој Раки си го изразува својот пријателски однос кон Клер, таа, мирисајќи на јома од него, решава да го следи. Така таа го наоѓа и го убива врколакот што се криел под изгледот на братот на Раки. Набргу потоа Раки е протеран од селото — судбината на сите деца чии роднини биле изедени од јомите. Тој одлучува да ја следи Клер, во која не гледа чудовиште, како останатите луѓе, туку воин што се одмаздил за смртта на своите најблиски, и убава девојка. Така започнуваат патешествијата на клејморот и човекот.

## Наводи

## Надворешни врски

* Матична страница на мангата
* Матична страница на анимето

__СОСОДРЖИНА__
__ИНДЕКС__

Категорија:Манги
Категорија:Аниме-серии
Категорија:Аниме на Crunchyroll
Категорија:Манга од 2001 година
Амнезија

**Амнезија** () — состојба кога паметењето е оштетено. Едноставно кажано, амнезијата е губење на паметењето. Причините за амнезија можат да бидат органски или функционални. Органските причини вклучуваат удар, потрес на мозокот, траума или зараза на мозокот или употреба на дрога. Функционалните причини се психолошки чинители како што е одбраната на телото. Амнезијата спаѓа во две категории: ретроградна и антероградна. Ретроградната е делумно или целосно губење на спомените на настаните што веќе се случиле. Антероградната, пак, не дозволува создавање на нови спомени.

## Причини
Амнезијата може да биде предизвикана од различни чинители, вклучувајќи повреди на главата, трауматски настани, оштетување на мозокот, мозочен удар или одредени медицински состојби. Лекувањето за амнезијата обично вклучува решавање на основната причина и може да вклучи терапија, лекови или техники за когнитивна рехабилитација за да помогне во подобрувањето на функцијата на паметењето. Освен тоа, успешноста на лекувањето може да се менува во зависност од поединецот и основната причина за амнезија.

## Наводи

## Надворешни врски

__СОСОДРЖИНА__
__ИНДЕКС__

Категорија:Душевни болести
Категорија:Помнење
Бакоња фра Брне

***„Бакоња фра Брне*** — роман на српскиот писател Симо Матавуљ објавен во 1892 година. Дејството се одвива во Далматинска Загора околу 1870 година, а главен јунак е млад човек кој, следејќи ја семејната традиција, станува еден од францисканските монаси во манастирот Висовац. Романот се одликува со реалистично прикажување на околностите од тоа време, но и со хумор. Авторот се вдахновил од сопствените искуства во православниот манастир Крупа.

## Заплет
Првично замислен како расказ, тој на духовит и витален начин го опишува светот на Далматинското Загорје и животот во францисканскиот манастир во Висовац. Дванаесетгодишното момче Иво Јерковиќ Бакоња ќе биде однесено од селото од неговиот стрико, францисканец, и ќе го запознае со животот на фратар. Зад ѕидините на манастирот, младиот Иво ќе го пречека необичниот, чуден и таинствен свет на монашкиот живот. Самиот Симо Матавуљ извесно време престојувал во манастирот Крупа, кај својот стрико, игуменот Серафим.

## Култура
Во 1951 година по неговите мотиви снимен е истоимениот игран филм во режија на Федор Ханжековиќ.

## Наводи

Категорија:Српски романи
Категорија:Романи од 1892 година
Категорија:Дела на Симо Матавуљ
Македонски буквар (1888)

**„''Македонски буквар''“** — учебник издејствуван кај Високата порта од Стојан Новаковиќ, српски пратеник во Цариград за српските училишта во Вардарска Македонија. Издадено е во мај 1888 година и бесплатно се делел во Битолскиот и Скопскиот Вилает.

Букварот е варијанта на српскиот буквар чиј автор е професорот Милојко Веселиновиќ, кој во најголем дел е преведен на македонски јазик.

## Наводи

Категорија:Книги од 1888 година
Категорија:Македонски јазик
Категорија:Книги за Македонија
Категорија:Српска пропаганда во Македонија
На работ на разумот

***„На работ на умот“*** — роман на Мирослав Крлежа, првпат е објавен во 1938 година во Загреб. Второто издание било објавено во 1954 година. Тоој е единствениот роман на Крлежа напишан во прво лице еднина.

Крлежа го напишал романот под влијание на на Камовата *[[Исушени калници]]*, од каде го презел пишувањето во прво лице и пристапот кон стварни настани и луѓе за овој роман. Крлежа изгледа дека бил завидлив. Иако најдобро го познавал животописот на Камов, тој направил сè за никогаш да не се појави романот *Исушени калници,* под чие влијание го напишал *На работ на разумот*. Романот на Камов не бил објавен до неговата смрт во 1981 година.

## Дејство и структура
Раскажувачот и главен лик е доктор по правни науки кој доаѓа во судир со граѓанското загрепско друштво на лицемерие на кое и самиот припаѓал. Бил изопштен и завршува в затвор. Настаните што тој ги раскажува се случуваат во текот на две години. На самиот почеток темата е означена како „човечка глупост“. Романот се состои од меѓусебно слабо поврзани епизоди. Во некои од тие епизоди се воведуваат напоредни настани поврзани со поединечните ликови кои потоа исчезнуваат и им отстапуваат место на други.

Судирот на главниот лик со општеството започнува кога морално го осудува индустријалецот Домаќински како извршител на злосторства врз селаните, но и како идеолошки претставник на „општествените институции“. Околу Домаќински има ликови на зависници од моќ и припадници на општествената елита, прикажани гротескно и карикирано или како маски и безлични човечки кукли. Наспроти нив се наоѓаат ликови за кои раскажувачот има симпатии - неговиот затворски соговорник Синек, по занимање инженер, неговата младешка љубов Ванда, жената од полусветот Јадвига Јесенска, провалникот Матко. Највидно место зазема загорскиот селанец Валент Жганец, викан Вудрига. Во еден момент, раскажувачот му дава збор, а преку неговиот монолог во романот влегува „субверзивна“ кајкавштина и милитантниот прекар на ликот на Вале се однесува на традицијата на селските бунтови (Стубичанец!) и на „покојниот Стипе“ (Радиќ). Со ова Крлежа предупредува на превратничките потенцијали на хрватскиот обичен народ.

Романот има 12 симетрично организирани поглавја. Шестото поглавје е средиште на структурата. Нему му претходат поглавја во кои главниот лик прави провокативен чекор (2), и ги предизвикува реакциите на сограѓаните (3 и 4), со кои се поврзани и поглавјата 10 и 11. Поглавјата 7, 8 и 9 се поврзани со темата на затворот со саморефлексии и дијалози. Во 12. поглавје, раскажувачот излегува на слобода, и во него е дадена општа размисла за минатиот настан и ги спојува сите обвинувања против општеството како целина.

## Поврзано
* Мирослав Крлежа
* Знамиња (роман)
* Враќањето на Филип Латинович
* Баладите на Петрица Керемпух

## Наводи

## Надворешни врски
* Dragan Despot: "Na rubu pameti", monodrama, 2004. (YouTube, trajanje 1:04:23)

Категорија:Дела на Мирослав Крлежа
Категорија:Книги од 1938 година
Категорија:Хрватска книжевност
Категорија:Романи
Мелхиор

[мини|Мелхиор со бебето [Исус Христос|Исус]]
**Мелхиор** — еден од библиските мудреци, заедно со Каспар и Валтазар, кои го посетиле бебето Исус по неговото раѓање. Мелхиор честопати бил нарекуван најстар од групата мудреци. Традиционално, тој бил наречен цар на Персија и му донел на Исус подарок злато. Во западната христијанска црква тој се смета за светец (како и другите двајца мудреци).

## Традиција
Евангелијата во Новиот завет не ги даваат имињата на мудреците (или дури и нивниот број), но нивните традиционални имиња се припишуваат на грчки ракопис од 500 г. од нашата ера, преведен на латински и општо прифатен како извор на имињата. Мелхиор бил опишан од Свети Беда во VIII век како „старец со седа коса и долга брада“. Мелхиор често се нарекува и цар на Персија. Следејќи ја Витлеемската ѕвезда, мудреците прво пристигнале во палатата на Ирод Велики, кој потоа ги замолил мудреците да го најдат бебето Исус и да му се јават. Пристигнувајќи кај него, мудреците му се поклониле и ги отвориле своите дарови, а Мелхиор подарил злато за да го симболизира Исусовото владеење над светот. Според средновековниот календар на светци, по враќањето во Персија, Мелхиор повторно се сретнал со другите мудреци во 54 г. н. е. во Ерменското Кралство за да го прослави Божиќ пред да умре на 116-годишна возраст на 1 јануари 55 г.

## Наводи

## Надворешни врски

* Посета на Мудреците — прв дел и втор дел — написи на проф. д-р Ратомир Грозданоски на страницата на Бигорскиот манастир

* Мелхиор, библиски мудрец, цар__СОСОДРЖИНА__
__ИНДЕКС__
Категорија:Библиски личности
Категорија:Светци
Десетти Километар

**Десетти Километар** (, *Мосхохори*; до 1962 г. *Δέκατο Χιλιόμετρο*, *Декато Хилјометро*) — село во Катеринско, Егејска Македонија, денес во општината Катерина на округот Пиерија, Грција. Населението брои 462 жители (2021).

## Географија и местоположба
Селото се наоѓа на 10 км западно од градот Катерина, крај патот ЕО13 (Катерина - Еласона), на надморска височина од 110 м.

## Историја
Селото е подигнато по крајот на Граѓанската војна од грчки бегалски семејства. За првпат се спомнува во пописот од 1961 г. кога е заведено со 62 жители. Во 1962 година, името на селото било променето во Мосхохори (*Μοσχοχώρι*).**' Во 1971 г. броело 452, во 1981 г. 511, а во 1991 г. 464 жители.

== Население ==


== Општествени установи ==

* Основно училиште
* Детска градинка
* Амбуланта
* Аптека

== Самоуправа и политика ==
Во 1966 година, селото станало самостојна општина, чиј атар зафаќал 7 квадратни километри. Општината Десетти Километар била приклучена во општината Локово во 1997 година, која била укината во 2011 година и станала дел од поголемата општина [[Катерина (општина)|Катерина]].

Селото припаѓа на општинската единица Локово со седиште во селото [[Долна Милја]], која припаѓа на поголемата општина [[Катерина (општина)|Катерина]], во округот [[Пиерија (округ)|Пиерија]]. Воедно, селото е дел од општинскиот оддел Десетти Километар, во кој е единствено село.

== Културни и природни знаменитости ==
**Цркви'''

* Црква „Успение на Пресвета Богородица“

## Наводи

Категорија:Катерина (општина)
Галагеров индекс

**Галагеровиот индекс** ја мери релативната диспропорционалност помеѓу добиените гласови и мандати во законодавниот дом. Како таков, ја мери разликата помеѓу процентот на добиените гласови и процентот на добиените мандати, а исто така ја мери и диспропорционалноста од сите партии *колективно* на кои било дадени избори. На таа колективна диспропорционалност од изборите и се дава прецизна оценка, која потоа може да се искористи за споредување на различни нивоа на пропорционалност меѓу различни избори од различни изборни системи. Галагеровиот индекс е метод за статистичка анализа кој се користи во политичките науки, а особено во псефологијата.

## Примери за пресметување на диспропорционалност
Галагеровиот индекс за македонските парламентарни избори во 2020 изнесува 3.94, каде што 0 би бил совршено пропорционален исход.

## Наводи

Категорија:Изборни системи
New Order

**New Order** (транскрипција: *Њу Ордер*) ― англиска-рок група основана во 1980 година. Групата ја основале пејачот и гитарист Бернард Самнер, басистот Питер Хук и тапанарот Стивен Морис по распаѓањето на нивната претходна група Joy Division предизвикано од самоубиството на фронтменот Ијан Кертис. Истата година на групата ѝ се придружила Џилијан Гилберт на клавијатури. New Order направиле спој на пост-панк-музиката со електронска и денс-музика, а тоа ги направило една од најпознатите и највлијателните музички групи во 1980-тите. Тие биле најистакната група од независната издавачка куќа со седиште во Манчестер, Factory Records.

Нивниот хит од 1983 година „Blue Monday“ станал најпродаван 12-инчен сингл на сите времиња и популарна клупска песна. Во 1980-тите, тие ги издале успешните албуми: *Power, Corruption &amp; Lies* (1983), *Technique* (1989) и компилацијата *Substance* (1987). Се распаднале во 1993 година за да работат на соло-проекти и повторно се обединиле во 1998 година. По обединувањето, групата Њу Ордер неколкупати била на паузи имала неколку промени во поставата. Хук ја напуштил групата во 2007 година поради лични несогласувања со другите членови. Во 2015 година, тие го издале десеттиот студиски албум, *Music Complete*. Во 2023 година, Joy Division и New Order како еден изведувач биле номинирани за внесување во Куќата на славните на рокенролот.

## Членови

### Сегашни членови

* Бернард Самнер – главен пејач, гитари, клавијатури, програмирање, мелодика (1980–1993, 1998–2007, 2011–сега)
* Стивен Морис – тапани, удирачки инструменти, клавијатури, програмирање (1980–1993, 1998–2007, 2011–сега)
* Џилијан Гилберт – клавијатури, гитари, програмирање, повремени вокали (1980–1993, 1998–2001, 2011–сега)
* Фил Канингем – гитари, клавијатури, електронски удирачки инструменти (2001–2007, 2011–сега)
* Том Чепмен – бас, клавијатури (2011-денес)

### Поранешни членови

* Питер Хук – бас, електронски удирачки инструменти, вокал, клавијатури, програмирање (1980–1993, 1998–2007)

## Дискографија

* *Movement* (1981)
* *Power, Corruption &amp;amp; Lies* (1983)
* *Low-Life* (1985)
* *Brotherhood* (1986)
* *Technique* (1989)
* *Republic* (1993)
* *Get Ready* (2001)
* *Waiting for the Sirens' Call* (2005)
* *Lost Sirens* (2013)
* *Music Complete* (2015)

## Наводи

## Надворешни врски

* 
* New Order Online  – мрежно место на обожавателите на групата
* 
* 
* 

Категорија:Добитници на наградата „Ајвор Новело“
Категорија:Добитници на Британски музички награди
Категорија:Музички групи од Манчестер
Категорија:Англиски квинтети
Категорија:Музички групи основани во 1980
Категорија:Денс-рок групи
Категорија:Англиски синт-поп групи
Категорија:Англиски новобранови групи
Категорија:Англиски пост-панк-групи
Категорија:Англиски електронски рок-групи
Категорија:Алетернативни денс-групи
Категорија:Музички групи основани во 1980 година
Крива Јабука

**Крива Јабука** — историско село на територијата на Општина Кратово, денес во атарот на градот Кратово.

## Географија
Селото се наоѓало југозападно од Кратово, во јужното подножје на Осоговските Планини. Било сочинето од две маала — Горна Крива Јабука и Долна Крива Јабука.

## Историја
Во XIX век Крива Јабука било мало македонско село во Кратовска каза. Според статистиката на Васил К’нчов („Македонија. Етнографија и статистика“) во 1900 г. *Крива Јабука* имала 25 жители, сите Македонци христијани.

Целото население на селото било под врховенството на Бугарската егзархија. По податоци на егзархискиот секретар Димитар Мишев (*[[La Macédoine et sa Population Chrétienne]]*) во 1905 г. *Крива Јаб’лка* (Kriva Yabalka) имало 16 Македонци, сите под Егзархијата.

## Личности
* Пане Иванов (? – 25 мај 1925) — револуционер, деец на ВМРО

## Наводи

Категорија:Историски села во Македонија
†
†
Категорија:Кратово
Гејл (пејачка)

**Тејлор Гејл Радерфурд** (англ. *Taylor Gayle Rutherfurd*; родена на 10 јуни 2004), естрадно позната како **Гејл** (англ. Gayle; напишано со сите големи букви) ― американска пејачка. По потпишувањето на договор со Atlantic Records и Arthouse Entertainment, таа во 2021 година го издала синглот „ABCDEFU“, кој се пласирал на топ-листите низ цел свет, а бил на прво место во Обединетото Кралство, Ирска и на ''Billboard'' Global 200. Песната била номинирана за Греми за „Песна на годината“.

## Живот и кариера
Тејлор Гејл Радерфурд е родена на 10 јуни 2004 година во Плано во Тексас. На седумгодишна возраст започнала да се занимава со пеење, а подоцна се преселила во Нешвил за да ја продолжи музичката кариера. Таа навела дека е дислексична  и дека има хроместезија, неволно субјективно поврзување на звук со боја.

По објавувањето на неколку самопродуцирани синглови, Гејл била забележана Кара Диогарди, поранешен судија во *[[Американски идол]]* и издавач во Артхаус. Гејл потпишала договор со Atlantic Records и Артхаус.

Во 2021 година, Гејл ја објавила нејзината прва песна за Атлантик „ABCDEFU“, која станала вирална на TikTok и Spotify. „ABCDEFU“ се искачила на трето место на ''Billboard'' Hot 100 и на врвот на топ-листите во Финска, Германија, Ирска, Норвешка, Шведска и Обединетото Кралство. Се пласирала во топ-10 во Австралија, Австрија, Нов Зеланд и Швајцарија. На 19 јануари 2022 година Гејл ја објавила песната „Ur Just Horny“. На 18 март 2022 година, Гејл објавила мини-албум (EP) со шест песни под наслов *A Study of the Human Experience Volume One*.  

На 7 октомври 2022 година, Гејл го објавила нејзиното второ ЕР, *Study of the Human Experience Volume Two.*

На 9 декември 2022 година, Гејл го објавила третото ЕР, *A Study of the Human Experience Volume Two and a Half.* Наместо нови песни, ЕР-то се состоело од осум нови верзии на песни од нејзините претходни две ЕР-а.

## Наводи

## Надворешни врски

* 
* 

Категорија:Американски поп-пејачки
Категорија:Живи луѓе
Категорија:Американски пејачи и пејачки од 21 век
Категорија:Американски пејачки од 21 век
Категорија:Родени во 2004 година
Категорија:Музичари со попреченост
Категорија:Поп-панк пејачи
Категорија:Американски алтернативен рок музичари
Категорија:Американски алтернативни рок-пејачи
Категорија:Пејачи од Далас
Доспат (општина)

[мини|Поглед кон [Доспат ]]
**Општина Доспат** (бугарски: Община Доспат) — општина во Пиринска Македонија во Смолјанската област. Од 2015 г. Градоначалник на Општина Доспат е Елин Радев.

## Географија

### Географска положба, граници, големина
Општината се наоѓа во најзападниот дел на област Смолјан. Граничи со:

* на исток – општина Борино;
* на југ – Грција;
* на запад – општина Сатовча, област Благоевград;
* на северозапад – општина Срница, област Пазарџик;
* на север – општина Батак, област Пазарџик.

### Природни ресурси

#### Релјеф
Релјефот на општината е во средно и високо планински и се простира во јагозападниот дел на Западните Родопи.

На нејзината територија потпаѓаат делови од три орографски единици, коишто се составни делови на Западните Родопи.

На север се наоѓа највисокиот западен дел на Девинска планина.

Од северозапад на југоизток, североисточно и источно од долината на река Доспат се простира дел од најдолгиот родопски рид – Велијшко-Виденишкиот дел. Југозападно од село Змеица, на границата со општина Борино се издигнува врв Виденица (Ѓоз тепе, 1652,5 m), а на околу 3 km североизточно од град Доспат – врв Даа (1652,6 m).

Најзападниот регион на општината, потпаѓа во големиот басен на реката Доспат.

Најнискиот дел на општина изнесува 574 m н. и се наоѓа во крајниот југозападен дел, на границата со Грција, во коритото на река Доспат.

#### Води
Основна водна артерија на општина Доспат е реката Доспат (лева приток на Места). Западно од град Доспат на реката е изградена преградната стена на вториот по големина бугарски резервоар – Доспат. После истекувањето од езерото, реката завртува кон југ, преминува преку куса клисура и навлегува од север во малата Барутинска котлина. На околу 4 km југозападно од село Брештен реката навлегува на грчка територија.

## Население

### Етнички состав (2011)
Состав и удел на етничките групи според пописот на населението во 2011 г.:

### Населени места
Општината има 8 населени места со вкупно население од 7510 жители, според проценката на 7 септември 2021 г.

## Административно-територијални промени

* МЗ № 2820/обн. 14.08.1934 г. – преименува со. Илнаџиево на со. Змеица;

:: – преименува со. Касака на со. Касак;
:: – преименува со. Чавдар махле на со. Чавдарица;

* Указ № 1942/обн. 17.09.1974 г. – признава со. Доспат за гр. Доспат;
* Указ № 2932/обн. 30.09.1983 г. – преименува со. Чавдарица на со. Чавдар;
* Указ № 3005/обн. 09.10.1987 г. – одделување на селата Брештен и Црнча (Област Смолјан) и нивните земјиште од Општина Сатовча, област Благоевград и ги припојува кон Општина Доспат, област Смолјан.

## Транспорт
Преку општината поминуваат делумно 3 патишта од Републиканската патна мрежа на Бугарија со општа должина 50,3 km.

## Наводи


## Извори

* 

## Надворешни препратки

* Официјален сайт на општина Доспат   .

Категорија:Општини во Пиринска Македонија
Срница (општина)

мини|Административна зграда на општината
**Општина Срница** (бугарски: Община Сърница) — општина во Пиринска Македонија во Пазарџикска област.

## Географиja

### Географска положба, граници, големина
Општината е расположена во јужниот дел на област Пазарџик. Границите се следните:

* на североизток – општина Велинград и општина Батак;
* на югоизток – општина Доспат, Област Смолјан;
* на югозапад – општина Сатовча и општина Грмен, Област Благоевград;
* на северозапад – општина Белица, Област Благоевград.

### Природни ресурси

#### Релjеф и води
Релјефот на општината е со високи и средни планини и е дел од пределите на Западните Родопи.

По целата должина на општината од северозапад кон југоисток протекува најгорниот тек на реката Доспат.

## Населени места
Општината има 3 населени места со вкупно население 4732 жители според порценката од 7 септември 2021 г.

## Административно-територијални промени

* МЗ № 2820/обн. 14.08.1934 г. – преименува м. Бозалан на м. Бозувци;

:: – преименува м. Бардакчии на м. Бардуче;
:: – преименува м. Армутчук на м. Крушата;
:: – преименува м. Хорозли на м. Петелци;
:: – преименува м. Шабанли на м. Срница;

## Транспорт
По целото протежение на општината преминува участък од 26,7 km од Републикански пат III-843 (од km 30 до km 56,7), дел од Републиканската пътна мрежа на Бугарија.

## Наводи


## Извори

* 

Категорија:Општини во Пиринска Македонија
Жак Ланг

мини|Ланг на геј-парадата во 2008 г.
**Жак Матје Емил Ланг** (; р. департман Вогези, Франција, 2 септември 1939 г.) — француски политичар и член на Француската социјалистичка партија. До 2012 г., бил заменик во Националното собрание, претставувајќи го 6-тиот округ на департманот Па де Кале.

## Политичка кариера
Политичката кариера на Жак Ланг започнала во 1977 г. како пратеник на социјалистите во Националното собрание. Запаметен е како министер за култура (1981 — 1986, 1988 — 1993) и министер за образование (1992 — 1993, 2000 — 2002). Од 1994 до 1997 г., Жак Ланг бил член на Европскиот парламент од Франција. Во 2000 г. се кандидирал и за градоначалник на Париз.

## Наводи

## Надворешни врски

* Матична страница
* Блог на Жак Ланг
* Assemble-nationale.fr

__СОСОДРЖИНА__
__ИНДЕКС__

Категорија:Родени во 1939 година
Категорија:Министри за култура на Франција
Категорија:Живи луѓе
Леон Морен, свештеникот

**„Леон Морен, свештеникот“** (француски: *Léon Morin, prêtre*) — филм на режисерот Жан-Пјер Мелвил (Jean-Pierre Melville) од 1961 година. Мелвил е автор и на сценариото, а главните улоги ги играат: Жан Пол Белмондо (Jean-Paul Belmondo), Емануеле Рива (Emmanuelle Riva), Ирене Тунк (Irène Tunc), Хауард Вернон (Howard Vernon), Фолкер Шлендорф (Volker Schlöndorff), Никол Мирел (Nicole Mirel), Моник Берто (Monique Bertho) и Патриција Гоци (Patricia Gozzi).

## Синопсис
Барни е приврзаничка на марксистичките идеи, но сепак е заинтересирана за религиозната мистика. Затоа, таа оди во црквата и за време на исповедта го провоцира младиот свештеник Леон Морен, но тој е интелигентен и неконвенционален така што е подготвен да разговара на секоја тема. Постепено, Барни станува религиозна, но и се заљубува во Леон, но тој останува доследен на верата и ја одбива нејзината љубов...

## Наводи

Категорија:Филмови на Жан-Пјер Мелвил
Категорија:Филмови на француски јазик
Категорија:Француски филмови
Категорија:Италијански филмови
Категорија:Црно-бели филмови
Категорија:Филмови за Втората светска војна
Категорија:Филмови чие дејствие се одвива во Франција
Категорија:Филмови од 1961 година 
Категорија:Филмови за свештеници
Категорија:Филмови со Емануеле Рива	
Категорија:Филмови со Жан-Пол Белмондо
Категорија:Филмови со Ирене Тунк
Категорија:Филмови со Хауард Вернон
Категорија:Филмови со Моник Берто
Категорија:Филмови со Патриција Гоци
Категорија:Филмови со Фолкер Шлендорф
Категорија:Филмови со Никол Мирел
Потполно модерната Мили

**„Потполно модерната Мили“** (англиски: *Thoroughly Modern Millie*) — филм на режисерот Џорџ Рој Хил (George Roy Hill) од 1967 година. Снимен според британскиот мјузикл „Хризантема“ (Chrysanthemum) од 1956 година, филмот бил номиниран за наградите „Оскар“ во седум категории и за „Златен глобус“ во пет категории. Во 1967 година бил на осмото место според остварената заработка, а во 2000 година бил преработен во мјузикл кој, исто така, постигнал голем успех. Автор на сценариото е Ричард Морис (Richard Morris), а главните улоги ги играат: Џули Ендрјуз (Julie Andrews), Мери Тајлер Мур (Mary Tyler Moore), Џејмс Фокс (James Fox), Џон Гавин (John Gavin) и Керол Ченинг (Carol Channing).

## Синопсис
Дејствието на филмот се одвива во лудите 1920-ти. Енергичната девојка Мили сака да најде работа и да се омажи за богат работодавач. Иако ѝ се допаѓа сиромашниот продавач Џими, таа е решена да се омажи за богатиот сопственик на фабриката Тревор Грејдон, но тој е заљубен во другарката на Мили, Дороти Браун. Додека сите тие се обидуваат да ја пронајдат вистинската љубов, лошата станодавка, г-ѓа Мирс планира да ја продаде Дороти како бело робје...

## Наводи

Категорија:Филмови на Џорџ Рој Хил
Категорија:Филмови на англиски јазик
Категорија:Американски филмови
Категорија:Мјузикли
Категорија:Филмски комедии
Категорија:Филмови од 1967 година 
Категорија:Филмови со Џули Ендрјуз	
Категорија:Филмови со Мери Тајлер Мур
Категорија:Филмови со Керол Ченинг
Категорија:Филмови со Џејмс Фокс
Категорија:Филмови со Џон Гавин
Малиот голем човек

**„Малиот голем човек“** (англиски: *Little Big Man*) — филм на режисерот Артур Пен (Arthur Penn) од 1970 година. Автор на сценариото е Калдер Вилингем (Calder Willingham), а главните улоги ги играат: Дастин Хофман (Dustin Hoffman), Ејми Еклс (Aimee Eccles), Феј Данавеј (Faye Dunaway) и Поглаварот Ден Џорџ (Chief Dan George). Овој филм е еден од најзначајните ревизионистички вестерни од крајот на 1960-тите и почетокот на 1970-тите. Тој се одликува со одлична режија и со повеќеслојна и умешна карактеризација на ликовите. Меѓу глумците особено се истакнува индијанскиот глумец Главатарот Ден Џорџ кој за својата улога бил номиниран за наградите „Оскар“ и „Златен глобус“.

## Синопсис
Старецот Џек Креб (го игра Хофман) ја раскажува својата животна приказна: во детството, Индијанците му ги убиле родителите, а него го грабнало и го израснало едно индијанско племе; како момче, тој им се придружил на белците; подоцна, животот повторно го вратил во племето од неговото детство; еден ден, неговото племе било нападнато од белците...

## Наводи

Категорија:Филмови на Артур Пен
Категорија:Филмови на англиски јазик
Категорија:Американски филмови
Категорија:Вестерни
Категорија:Филмови од 1970 година 
Категорија:Филмови со Дастин Хофман	
Категорија:Филмови со Ејми Еклс
Категорија:Филмови со Феј Данавеј
Категорија:Филмови со Поглаварот Ден Џорџ
Тројца лоши луѓе

**„Тројца лоши луѓе“** (англиски: *3 Bad Men*) — филм на режисерот Џон Форд (John Ford) од 1926 година. Главните улоги ги играат: Џорџ О’Брајан (George O'Brian), Олив Борден (Olive Borden), Лу Телеген (Lou Tellegen) и Том Санчи (Tom Santchi). Ова е последниот вестерн на Форд до појавата на филмот „Поштенската кочија“ од 1939 година. Во ова остварување се присутни сите својства на подоцнежните класици на Форд – привлечната нарација, добрата психологија на ликовите и чувството за ритам. Веројатно, овој филм претставувал инспирација за филмот „Тројца лоши луѓе во скриената тврдина“ на Акира Куросава од 1958 година.

## Синопсис
Откритието на злато во Дакота, на земјата на Сијуксите во 1877 година предизвикува златна треска. Оттука, многу луѓе доаѓаат во Кастер во потрага по подобар живот, а меѓу нив се и одметниците Бул и Мајк за кои е распишана потерница. Патем, тие ја спасуваат девојката Ли која ја нападнале разбојници, претходно убивајќи го татко ѝ. Мајк и Бул стануваат нејзини заштитници, а наскоро целосно го напуштаат својот поранешен начин на живот и се посветуваат на девојката...

## Наводи

Категорија:Филмови на Џон Форд
Категорија:Филмови на англиски јазик
Категорија:Американски филмови
Категорија:Црно-бели филмови
Категорија:Неми филмови
Категорија:Вестерни
Категорија:Филмови од 1926 година 
Категорија:Филмови со Џорџ О’Брајан
Категорија:Филмови со Лу Телеген
Категорија:Филмови со Олив Борден
Категорија:Филмови со Том Санчи
Играта на Дарвин

мини|Корицата на првиот том
***Играта на Дарвин*** (, ) — јапонска манга од FLIPFLOPs, објавена во списанието *Bessatsu Shonen Champion* од 2012 г. Врз основа на неа, студиото Nexus направило аниме-серија, нејзината премиера се одржала од 3 јануари до 20 март 2020 г.

## Содржина
17-годишниот второкласник во гимназија, Канаме Судо, прифаќа онлајн покана од другар да игра мобилна игра наречена „Играта на Дарвин“, без да знае дека таа вклучува борба меѓу животот и смртта. Оние што ја играат играта добиваат сигил (англ. *Sigil*), способност што разнообразува од играч до играч. Заробен во оваа игра на немилосрдни убиства и освојувања, Канаме одлучува да ја заврши играта и да го најде и убие Господарот на Играта.

Подоцна во серијата, откриено е дека Господарот на Играта, и покрај првичните појави, е еден од неколкуте низ различни вселени и всушност делува добронамерно, со нагласок на поголемото добро. Чудовиштата познати како Алчност прават неред преку јадење и замена на поединци, предизвикувајќи повторени апокалиптични настани. *Играта на Дарвин* служи како полигон за да се создадат шампиони способни да се борат со оваа сериозна закана.

## Наводи

## Надворешни врски

* 
* Мангата

__СОСОДРЖИНА__
__ИНДЕКС__

Категорија:Манги
Категорија:Аниме-серии
Категорија:Манга од 2012 година
Убиец на демони

мини|272x272пкс|Корицата на првиот том на македонски јазик
***Убиец на демони*** () — манга од авторот и илустратор Којохару Готоге, серијалирана во списанието за шонен-манга *[[Weekly Shonen Jump]]* на Shueisha од февруари 2016 до мај 2020 г., а подоцна објавено во дваесет и три тома танкобон. Издавачката куќа Viz Media и услугата Manga Plus, во сопственост на Shueisha, се одговорни за распределба на мангата во Северна Америка, а мангата ја има и на македонски јазик. Приказната го следи тинејџерот по име Танџиро Камадо, кој станува убиец на демони откако целото негово семејство е убиено од демон, а помладата сестра на Танџиро по име Незуко, единствената преживеана, самата станува демон.

## Содржина
Приказната го следи тинејџерот Танџиро Камадо. Откако неговиот татко починал, Танџиро ја презел одговорноста за сите домашни работи. За време на неговиот престој во друго село, каде што продавал јаглен, неговото семејство било убиено. Единствените преживеани членови на семејството се Танџиро и неговата сестра Незуко, која и покрај тоа што е опседната од демон, сепак покажува човечки емоции. Тој сака да ја спаси својата сестра од демонска судбина. Откако заедно побегнале од дома, наидуваат на убиец на демони што не успева да ја убие Незуко. Танџиро успешно го убедува дека неговата сестра сè уште не е целосно демон. Убиецот на демони му предлага начин да ја спаси Незуко од други ловци како него, а тоа е и самиот Танџиро да стане убиец на демони.

## Аниме
Мангата била адаптирана во аниме-серија произведена од студиото Ufotable. Се прикажувала од 6 април до 28 септември 2019 г. со вкупно 26 епизоди. На 16 октомври 2020 г., добила продолжение во форма на филм, со наслов „Kimetsu no Yaiba Movie: Mugen Ressha-hen“. Втората сезона се прикажувала од 10 октомври 2021 до 13 февруари 2022 г. со вкупно 18 епизоди. Третата сезона се прикажувала од 9 април до 18 јуни 2023 г. со вкупно 11 епизоди. Најавена е четврта сезона. Четвртата сезона ќе започне да се прикажува на 12 мај 2024 г.

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Манги
Категорија:Аниме-серии
Васил Василески

**Васил Василески** (1928-1944) — македонски борец и учесник во Февруарскиот поход. Тој во нерамномерна битка со бугарскиот окупатор, на свои 16 години, загинува заедно со соборците Денче Дејаноски, Слободан Пепоски, Борче Велјаноски и народниот херој Злате Малакоски. Во негова чест во Гостивар е именувана улица.

Категорија:Македонски борци
Раким

**Вилијам Мајкл Грифин Помладиот** (англ. *William Michael Griffin Jr.*; роден на 28 јануари 1968) познат по неговото уметничко име **Раким** (англ. *Rakim*) ― американски рапер. Тој бил дел од хип-хоп-дуото Eric B. & Rakim со кого објавил четири албуми: *Paid in Full* (1987)*, Follow the Leader* (1988)*, Let the Rhythm Hit 'Em* (1990) и *Don't Sweat the Technique (1992).* Тој исто така објавил три соло-албуми: *The 18th Letter* (1997), *The Master* (1999) и *The Seventh Seal* (2009).

Раким се смета за еден од највлијателните и највештите ем-си (MC) уметници на сите времиња. Раким бил меѓу првите рапери кои во песните почнале да употребуваат внатрешни рими и повеќесложни рими и бил меѓу првите кој пишувал сложени стихови кои изобилувале со мудро избрани зборови и метафори, за разлика од поедноставните шеми на рима кои доминирале во рап-музиката пред неговото време. 

Во 2006 година, неговиот албум, *Paid in Full,* MTV го прогласила за најдобар хип-хоп-албум на сите времиња, а Раким бил ставен на 4-то место на списокот од MTV за „Најдобри MC-а на сите времиња“. Стив Хјуи од AllMusic изјавил дека „Раким е речиси универзално сметан за еден од најдобрите MC-а, ако не и најдобар, на сите времиња во хип-хоп заедницата“. Уредниците од About.com го ставиле на второ место на нивниот список од „Топ-50 MC од наше време (1987–2007)“. Во 2012 година, *The Source* го ставил на прво место на нивниот список од „Топ-50 текстописци на сите времиња“.

## Дискографија

### Студиски албуми
**Соло**

* *The 18th Letter* (1997)
* *The Master* (1999)
* *The Seventh Seal* (2009)

**Со Eric B. & Rakim**

* *Paid in Full* (1987)
* *Follow the Leader* (1988)
* *Let the Rhythm Hit 'Em* (1990)
* *Don't Sweat the Technique* (1992)

## Наводи

## Надворешни врски

* 
* 
*
*

Категорија:Живи луѓе
Категорија:Родени во 1968 година
Категорија:Американски текстописци
Категорија:Американски рапери
Категорија:Американски хип-хоп музичари
Категорија:Афроамерикански рапери
Балкански хип-хоп студии

алт=First issue of Balkan Hip Hop Studies|мини|Насловна страна на првиот број на списанието ''Балкански хип-хоп студии'' - ''Balkan Hip Hop Studies''.
**Балкански хип-хоп студии** (БХХС) / **Balkan Hip Hop Studies** (BHHS) е меѓународно научно списание за хип-хоп и урбана култура формирано во 2023 година во Скопје, Македонија и кое излегува два пати годишно. Покренувач на списанието е организацијата Хип-хоп Македонија, издавач е Урбан Институт-Скопје, а меѓународниот уредувачки одбор се состои од професори од универзитетите во Љубљана, Сараево, Софија, Братислава, Риека и Крагуевац, како и од Универзитетот „Св. Кирил и Методиј“ во Скопје. Списанието излегува на македонски, англиски и некои од словенските јазици. Списанието се објавува во печатена и онлајн верзија со идентификациските броеви: ISSN 2955-2192 за печатената верзија и ISSN 2955-2206 за веб-верзијата.https://www.balkanhhs.com/ Списанието е првото научно балканско списание за хип-хоп и урбана култура.

## Цели и задачи

Во него се објавуваат прилози коишто можат да се однесуваат на музиката, културолошките студии, лингвистиката, литературата, уметноста, танцот, историјата, социолингвистиката, социологијата, филозофијата, перформативните уметности, педагогијата итн. Вклучувањето на сите овие научни полиња е со цел хип-хопот, слемот, афроамериканската и урбаната култура да бидат претставени од различни аспекти и гледишта. Во него се објавуваат студии со следниве теми: хип-хопот како поткултура и популарна култура, лириките на хип-хопот, јазикот на хип-хопот, сленгот/жаргонот во секојдневната комуникација, сленгот/жаргонот во книжевноста, поетика на слемот, слемот како книжевен/перформативен жанр, симболите во урбаната култура, графитите како уметност или политички слогани, мода и дизајн, битбокс, уметноста на пуштање плочи (ДЈ), хип-хоп танци, хип-хопот како музички правец, современи/урбани музички настани/правци, афроамериканска култура, идентитетот и урбаната култура.

## Редакција
* Славчо Ковилоски (главен уредник)
* Јулијана Папазова
* Александар Ковилоски
* Елена Пренџова

## Меѓународен уредувачки одбор

* Антоанела Петковска, Универзитет „Св. Кирил и Методиј“, Скопје, Македонија
* Ристо Солунчев, Универзитет „Св. Кирил и Методиј“, Скопје, Македонија
* Венцислав Димов, Универзитет „Св. Климент Охридски“, Софија, Бугарија
* Грегор Помпе, Универзитет во Љубљана, Словенија
* Мојца Кревел, Универзитет во Љубљана, Словенија
* Звонко Танески, Универзитет „Коменски“, Братислава, Словачка
* Јелена Арсенијевиќ Митриќ, Универзитет во Крагуевац, Србија
* Татјана Вукелиќ, Универзитет во Риека, Хрватска
* Сребренка Мачковиќ, Универзитет во Сараево, Босна и Херцеговина

## Наводи


## Надворешни врски

* Балкански хип-хоп студии / Balkan Hip Hop Studies, Официјално мрежно место 

Категорија:Македонски хип-хоп
Категорија:Македонски списанија
Категорија:Македонски Рап
Кеч

[мини|255x255пкс|Трипл Ејч против [Џон Сина]]
**Кеч** — разговорно име за еден вид забавна емисија што користи различни боречки вештини и техники на борење. Во Канада и САД борењето се нарекува **професионално борење**, а спортското борење (слободно, класично, самбо итн.) се нарекува љубителско борење. Причината е што во љубителското борење борачите не се платени за своите излегувања, за разлика од оние во професионалното борење. Борачите што учествуваат во натпревари по кеч се нарекуваат **кечери**.

Водечките компании за кеч се WWE, AEW и Impact Wrestling, а во Јапонија — NJPW.

## Етимологија
Изразот „кеч“ потекнува од турнирите во борење што се одржувале во САД на почетокот на XX век — „Catch as Catch Can“, што во превод значи „Фати што можеш“. Како што се подразбира од името, нема забранети задржувања во играта. Натпреварите биле доста крвави и често завршувале со смрт на еден од учесниците.

## Наводи

## Надворешни врски

* Online World of Wrestling

* Pro Wrestling History
* Pro-Wrestling Title Histories

__СОСОДРЖИНА__
__ИНДЕКС__
Категорија:Сценска уметност
Фурка (појаснување)

**Фурка** може да се однесува на следново:

;Административни единици
* Фурка — село во Општина Дојран, Македонија
* Фурка (Касандриско) — село на полуостровот Халкидик, Егејска Македонија
* Фурка (Епир) — село во Епир, Грција
* Фурка (Воденско) — поранешно село во Воденско, Егејска Македонија

;Географски поими
* Фурка (превој) — превој на Беласица во Македонија
* Фурка (река) — река на Беласица во Македонија

;Предмети
* Фурка (предење) — дрвен алат за предење
Бугарски воени гробишта (Црничани)

**Бугарски воени гробишта во Црничани** — воени гробишта во селото Црничани на коишто се погребани војници кои загинале во Првата светска војна.

Гробиштата се обраснати, целосно непрегледни и во многу лоша состојба.

## Местоположба

Гробиштата се наоѓаат веднаш до селските гробишта на Црничани, до кои води земјен пат од сретселото.

## Историја

Гробиштата биле подигнати од бугарските трупи за време на Првата светска војна.

## Галерија


Податотека:Grave stone of Angelov Tsarnichane.jpg|Надгробен споменик


## Наводи

## Надворешни врски

Категорија:Воени гробишта од Првата светска војна во Македонија
Категорија:Црничани (Дојранско)
Исидора Бјелица

**Исидора Бјелица** (мажена **Пајкиќ**; , - , ) — српска писателка, публицистка и ТВ-водителка.

## Животопис
[мини| Гробот на Исидор Бјелица во Алејата на заслужните граѓани, на Новите гробишта во [Белград]]
Во Сараево завршила гимназија. Потоа го завршила Факултетот за драмски уметности во Белград (отсек драматургија) и магистрирала на истиот факултет со тезата „Технотрилер као современ облик на трагедија”.

Нејзини родители се Димитрије Бјелица и Невенка Ѓуровиќ, а дедо по мајка ѝ бил писателот Душан Ѓуровиќ.

Како ТВ-авторка, работела на неколку проекти, вклучително и Клот-Фркет на телевизијата БК и телевизијата БН, и Исидориниот љубовен водич на телевизијата Метрополис.

Била голем хуманист и учествувала во неброени хуманитарни акции. Нејзината мисија да им помага на другите е видлива и во нејзините последни книги, кои ги напишала додека се борела со болеста со цел да им помогне на другите. Се вложувала целата во напорите да им помогне на другите.

Авторка е на повеќе од 40 книги посветени на различни генерации.

Покрај тоа, напишала неколку театарски претстави и радио-драми. Режисер е на филмот *Дорќол-Менхетен*. Во театар ја режирала *Сарајка во Белград* и комедијата на нејзиниот сопруг Небојша Пајкиќ, *Мархатан*.

Преведена е на повеќе странски јазици. Била колумнист во повеќе весници (*Курир*, *Лиза*, *Плејбој*).

Починала на 5 август 2020 година години од рак на дојка. Комеморацијата се одржала во Сава центарот на 8 август 2020 година, а кремирањето и погребот се одржале истиот ден во Алејата на заслужните граѓани на Новите гробишта во Белград.

Била во брак со Небојша Пајкиќ, со кој имала две деца Лaв Григориj Пајкиќ и Вила Евангелина Пајкиќ. Живеела и работела во Белград.

## Награди

* 2009 - Награда „Браќа Кариќ“

## Дела

## Наводи

## Надворешни врски
* Двојно интервју: Небојша Пајкиќ и Исидора Бјелица („Политика“, 22.05.2011
* Почина писателката Исидора Бјелица („Политика“, 05.08.2020)
* Која беше Исидора Бјелица (Б92, 5 август 2020 година)

Категорија:Погребани во Алејата на заслужните граѓани на Новите гробишта (Белград)
Категорија:Српски драматурзи
Категорија:Српски писатели
Категорија:Срби во Босна и Херцеговина
Хечбек

мини|256x256пкс|Фолксваген голф е петвратен хечбек
**Хечбек** (, *hatch* = отвор и *back* = заден дел, одзади) — име на автомобил со еден или два реда седишта и задна врата на багажниот простор што се крева нагоре заедно со задното стакло. Хечбекот може да има втор ред преклопни седишта; при преклопување внатрешноста може лесно да се преуреди, создавајќи поголем обем на багажен простор. Хечбек-автомобилите можат да имаат дизајн со две или три различни прегради (простори, волумени). Името „хечбек“ подразбира скратен заден крај на каросеријата во споредба со седан или караван.

Раните примери на хечбекови потекнуваат од 1930-тите, а речникот Merriam-Webster го датира самото име од 1970 г. Дизајнот на хечбек-автомобилите го нудат производителите ширум светот, од „супермини“ до мали семејни коли, како и премиум автомобили и некои спортски автомобили.

## Наводи

## Надворешни врски
Кој е најбрзиот „набилдан“ компактен хечбек? / ВИДЕО 
__СОСОДРЖИНА__
__ИНДЕКС__

Категорија:Видови автомобили
Гордана Куиќ

**Гордана Куиќ** (,  — , ) — српска писателка.

## Животопис
Куиќ е родена како ќерка на Методије Куиќ, Србин од Мостар, и Бланка Леви, сефардска Еврејка од сиромашно сараевско семејство.

Дипломирала англиски јазик и книжевност на Филолошкиот факултет на Универзитетот во Белград и во Њујорк.

Работела како советник за англиски јазик во Американската амбасада во Белград, како консултант во Белград, како и администратор за англиски јазик во Источна Европа и за хуманитарна помош за поранешните југословенски републики во Фондацијата Сорос во Њујорк.

Живеела и работела во Белград.

## Дела
### Романи
* *[[Мирисот на дождот на Балканот]]* (*Мирис кише на Балкану*)
* *[[Цветање на липит на Балканот]]* (*Цват липе на Балкану*)
* *[[Самрак на Балканот]]* (*Смирај дана на Балкану*)
* *[[Духови над Балканот]]* (*Духови над Балканом*)
* *[[Легендата за Луна Леви]]* (*Легенда о Луни Леви*)
* *[[Бајката за Бенјамин Барух]]* (*Бајка о Бенјамину Баруху*)
* *[[Балада за Бохорета]]* (*Балада о Бохорети*)

### Останати дела
* *Преостанати раскази* (33 раскази)
* *Од другата страна на ноќта* (17 раскази)

## Екранизации и адаптации
* Снимена ТВ-серија (тринаесет епизоди) заснована на романот „Цветањето на липите на Балканот“. Продуцент: РТС, Режија: Иван Стефановиќ
* Снимена ТВ-серија според романот „Мирисот на дождот на Балканот“. Продуценти: РТС и Кино Дизајн, Режисер: Љубиша Самарџиќ
* Филм заснован на романот  „Мирисот на дождот на Балканот“. Напишано е и сценариото за филмот „Смирај дана на Балкан“.
* Во драматизација на Небојша Ромчевиќ, била напишана драмата  „Мирисот на дождот на Балканот“ премиерно изведена во Белград на 12. април 2009 година во Мадленианум.
* *„Мирисот на дождот на Балканот - балет за Рика“* премиерно прикажан во Сараево во 1992 година, а во Белград истата година на БЕМУС.

## Наводи

## Надворешни врски
* Официјална презентација 
* Вулкан/Дела на Гордана Куиќ
* Фикција / Домашни писатели
* Правда/Нов роман на Гордана Куиќ

Категорија:Погребани на Новите гробишта (Белград)
Категорија:Српски писатели
Категорија:Српски Евреи
Категорија:Сефарди
Една модерна приказна (филм)

**„Една модерна приказна — Кралицата на пчелите“** (италијански: *Una storia moderna - L'ape regina*) – филм на режисерот Марко Ферери (Marco Ferreri) од 1963 година. Ферери е автор и на сценариото, заедно Рафаел Аскона (Rafael Azcona). Главните улоги ги играат: Уго Тоњаци (Ugo Tognazzi), Марина Влади (Marina Vlady), Валтер Гилер (Walter Giller), Линда Сини (Linda Sini), Рикардо Фелини (Riccardo Fellini), Иги Полидоро (Igi Polidoro) и Нино Вињели (Nino Vingelli). На Канскиот филмски фестивал, Марина Влади ја освоила наградата за најдобра глумица.

## Синопсис
По женидбата со Реџина, Алфонсо набрзо сфаќа дека таа го смета само за потенцијален оплодувач. Исцрпен од постојаните барања на неговата сопруга чија цел во животот е да има дете, Алфонсо се разболува. Кога најпосле, неговата сопруга останува бремена, тој мисли дека ќе има мирен жибот, но не испаѓа така...

## Наводи
Категорија:Италијански филмови
Категорија:Филмски комедии
Категорија:Црно-бели филмови
Категорија:Филмови од 1963 година
Категорија:Филмови за семејства
Категорија:Филмови на италијански јазик
Категорија:Филмови на Марко Ферери
Категорија:Филмови со Марина Влади
Категорија:Филмови со Валтер Гилер
Категорија:Филмови со Рикардо Фелини
Категорија:Филмови со Нино Вињели
Категорија:Филмови со Иги Полидоро
Категорија:Филмови со Линда Сини
Категорија:Филмови со Уго Тоњаци
Црква „Св. Никола“ - Црничани

**Свети Никола** — главна селска црква во дојранското село Црничани, Македонија.

Црква по долг застој продолжила да се гради во 2023 година.

## Местоположба

Црквата се наоѓа во самото село Црничани, сместена меѓу куќите.

## Историја

Црквата започнала да се гради во 2004 година, но поради недостиг на средства истата била прекината до 2023 година.

## Поврзано
* Црничани
* Струмичка епархија
* Струмичко архијерејско намесништво
* Дојранска парохија

## Наводи

## Надворешни врски

Црничани
Крис де Бер

**Кристофер Џон Дејвисон** (англиски: *Christopher John Davison*; роден на 15 октомври 1948), естрадно познат како **Крис де Бер** (англиски: *Chris de Burgh*; IPA: /dˈ bɜːr/) ― британско-ирски кантавтор и музичар. Кариерата ја започнал како арт-рок музичар, но подоцна се преориентирал кон поп-музика. Имал неколку топ-40 хитови во Велика Британија, но попопопуларен бил во други земји, најмногу во Норвешка и во Бразил.  Неговата љубовна песна од 1986 година „The Lady in Red“ се искачила на прво место на топ-листите во неколку земји. Де Бер продал преку 45 милиони албуми.

## Дискографија

### Студиски албуми

* *Far Beyond These Castle Walls* (1974)
* *Spanish Train and Other Stories* (1975)
* *At the End of a Perfect Day* (1977)
* *Crusader* (1979)
* *Eastern Wind* (1980)
* *The Getaway* (1982)
* *Man on the Line* (1984)
* *Into the Light* (1986)
* *Flying Colours* (1988)
* *Power of Ten* (1992)
* *This Way Up* (1994)
* *Quiet Revolution* (1999)
* *Timing Is Everything* (2002)
* *The Road to Freedom* (2004)
* *The Storyman* (2006)
* *Footsteps* (2008)
* *Moonfleet &amp;amp; Other Stories* (2010)
* *Footsteps 2* (2011)
* *Home* (2012)
* *The Hands of Man* (2014)
* *A Better World* (2016)
* *The Legend of Robin Hood* (2021)

## Наводи

## Надворешни врски

* Официјална веб страна
* 
*   

Категорија:Живи луѓе
Категорија:Родени во 1948 година
Категорија:Статии со hCards
Категорија:Статии со краток опис
Категорија:Ирски поп-пејачи
Категорија:Британски поп-пејачи
Категорија:Британски кантавтори
Категорија:Пејачи на балади
Категорија:Арт-рок-музичари
Категорија:Ирски пејачи
Категорија:Британски пејачи